Diari Oficial de la Generalitat Valenciana


Sumari del DOGV 5008, del 18-05-2005 (2005/5394)

DECRET 91/2005, de 13 de maig, del Consell de la Generalitat, pel qual es deleguen en l'Ajuntament de Xirivella determinades competències en matèria de qualificació d'activitats.
----------------------------------------------------------------------------------------------------------------------------------------------------------------------------------

### Dades del document

Número de DOGV
:   5008

Data del DOGV
:   18-05-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/5394


Data del document
:   13-05-2005

Organisme emissor
:   Conselleria de Territori i Habitatge

Tipus de document
:   Decret

Descriptors 

:   * Xirivella
    * delegació de poders
    * impacte ambiental
    * sanció administrativa
    * vigilància del medi ambient
    * administració local

DECRET 91/2005, de 13 de maig, del Consell de la Generalitat, pel qual es deleguen en l'Ajuntament de Xirivella determinades competències en matèria de qualificació d'activitats. [2005/S5394]
  
Per acord plenari, l'Ajuntament de Xirivella va sol·licitar la delegació de les competències en matèria de qualificació d'activitats molestes, insalubres, nocives i perilloses, com a manera de fer efectives les previsions de l'article 45.2 de l'Estatut d'Autonomia de la Comunitat Valenciana.
  
En compliment dels tràmits que establix l'article 7 de la Llei 3/1989, de 2 de maig, de la Generalitat, d'Activitats Qualificades, ha quedat acreditat que la indicada corporació local complix els requisits establits en este precepte, per la qual cosa, a proposta del conseller de Territori i Habitatge i amb la deliberació prèvia del Consell de la Generalitat, en la reunió del dia 13 de maig de 2005,
  
DECRETE
  
Article 1
  
Es delega en l'Ajuntament de Xirivella la facultat de qualificar les activitats molestes, insalubres i nocives a que es referix la Llei 3/1989, de 2 de maig, de la Generalitat, d'Activitats Qualificades, en els termes i amb l'amplitud continguts en l'annex adjunt, establit d'acord amb les condicions tècniques previstes en el Nomenclàtor d'Activitats Molestes, Nocives, Insalubres i Perilloses, aprovat pel Decret 54/1990, de 26 de març, del Consell de la Generalitat, i sense perjudicis de les previsions contingudes en la legislació estatal o que s'establixen en un futur respecte d'estes activitats qualificades. El procediment s'haurà de desenvolupar d'acord amb el que establix l'esmentada Llei 3/1989, de 2 de maig, de la Generalitat, d'Activitats Qualificades.
  
Article 2
  
La Generalitat, mitjançant els seus òrgans competents, es reserva la facultat d'inspeccionar, en qualsevol moment, les activitats la qualificació de les quals es delega mitjançant este Decret, a més a més d'adoptar les mesures a què es referixen els articles 9 i 10 de la Llei 3/1989, de 2 de maig, de la Generalitat, d'Activitats Qualificades.
  
De les qualificacions d'activitats realitzades a l'empara de la competència que es delega, la corporació municipal enviarà còpia a la Conselleria de Territori i Habitatge en els 10 dies següents a l'exercici de la competència.
  
Article 3
  
El Consell de la Generalitat, en els casos previstos en els articles 9 i 10 de la Llei 3/1989, de 2 de maig, de la Generalitat, d'Activitats Qualificades, podrà avocar per a sí o revocar totalment o parcialment la delegació acordada.
  
DisposiciÓ final
  
Este decret tindrà efectes als 30 dies de la publicació en el Diari Oficial de la Generalitat Valenciana.
  
Contra el present Decret, els interessats podran interposar recurs contenciós administratiu en el termini de dos mesos comptadors a partir del dia següent de la publicació d'este decret, davant la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que establix l'article 10 i concordants de la Llei Reguladora de la Jurisdicció Contenciosa Administrativa.
  
Tot això sense perjuí de la interposició del recurs potestatiu de reposició davant el Consell de la Generalitat, en el termini d'un mes des del dia següent de la publicació en el Diari Oficial de la Generalitat Valenciana, d'acord amb el que establixen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.
  
Castelló de la Plana, 13 de maig de 2005
  
El president de la Generalitat,
  
FRANCISCO CAMPS ORTIZ
  
El conseller de Territori i Habitatge